Ego Josbertus, dominus Ancei-Franci, notum facio universis presentes litteras inspecturis, quod ego precepi fratribus Templi de domo Sancti-Medardi quod capiant duos sestarios bladii in molendinis Ancei-Franci, annuatim, quos dominus Puncius de Valzejoaniles sibi dedit in elemosinam pro legato suo; cujus bladii medietas est frumenti et alia ordei; et illi duo sestarii sunt reddendi in nativitate Sancte-Marie; et hoc ego Josbertus, et Johanna, sponsa mea, et Willelmus, filius meus, et omnes alii pueri mei, laudamus et confirmamus. Et hujus rei testes sunt: dominus Adam, Ancei miles; et Johannes, prepositus; et Stephanus, clavigera ejus; et propter hec presentes litteras, in testimonium istius rei munimine sigilli mei feci sigillari. Actum, anno Domini Mº CCº XXXº Iº, mense septembri.